It Must Have Been Love

«It Must Have Been Love» (), շվեդական Roxette փոփ ռոք խմբի հինգերորդ սինգլը։ Երգի տեքստը և երաժշտությունը գրել է Փեր Գեսլեն։ Այս բալլադը դարձել է Միացյալ Նահանգների № 1 դուետի երրորդ հիթը և խմբի բեսթսելլերներից մեկը (սինգլը շատ երկրներում ստացել է «ոսկե հավաստագրում»)։

«Սիրունիկը» ֆիլմի սաունդթրեքն է։ Այն իր տարածվածության աստիճանով մրցել է խմբի «The Look», «Joyride» և «Listen to Your Heart» հիթերի հետ, որոնք Միացյալ Նահանգներում նույնպես համարվել են № 1 հիթեր։ 2005 թվականին՝ Միացյալ Նահանգների ռադիոկայաննում երգի՝ ավելի քան 4 միլիոն անգամ հնչելուց հետո, Փեր Գեսլեն ստացել է «BMI» մրցանակ։

Բրիտանական «The Guardian» լրագիրը ստեղծագործությունն անվանել է «1980-ական թվականների լավագույն բալլադը»։

«Christmas for the Broken Hearted» (1987) 
«Christmas for the Broken Hearted»-ը երգի բնօրինակ անվանումն է, առաջին անգամ թողարկվել է 1987 թվականին՝ այն բանից հետո, երբ գերմանական EMI ընկերությունը խմբին խնդրել է ձայնագրել «ինտելեկտուալ սուրբծննդյան սինգլ»։ Երգը ներառվել է շվեդական Top 10 հիթ-շքերթում, բայց գերմանական EMI ընկերությունը որոշել է չթողարկել սինգլը։

Երգի այս տարբերակը չի ձայնագրվել խմբի և ոչ մի ալբոմում, մինչև այն պահը, երբ 1997 թվականին չի վերաթողարկվել Pearls of Passion ալբոմը, որտեղ երգը ներառվել է որպես բոնուս-թրեք։

«Սիրունիկը» ֆիլմի սաունդթրեք (1990) 
«Touchstone Pictures» կինոընկերությունը Roxette խմբին, EMI ձայնագրման ընկերությանը և հենց երաժիշտներին առաջարկել է երգ գրել «Սիրունիկը» նոր ռոմանտիկ կատակերգության սաունդթրեքի համար, որտեղ գլխավոր դերակատարներն են Ռիչարդ Գիրն ու «Օսկարի» հավակնորդ Ջուլիա Ռոբերթսը:«Սիրունիկը» ֆիլմը թողարկվել է 1990 թվականի մարտին և ամբողջ աշխարհում վարձույթում հավաքել է ավելի քան 460 միլիոն դոլար։

Գեսլեն հարցազրույցում պատմել է, որ «It Must Have Been Love»-ը (այդ ժամանակ երգի ձայնագրման պահից անցել էր ընդամենը 2 տարի) ընտրվել է այն պատճառով, որ Roxette-ը նոր երգ գրելու և ձայնագրելու ժամանակ չի ունեցել, քանի որ նրանք հյուրախաղերի են եղել Ավստրալիայում և Նոր Զելանդիայում։ Գեսլեն և խմբի պրոդյուսեր Քլարենս Էվերմանը վերցրել են 1987 թվականի բնօրինակ ձայնագրությունը, Մարի Ֆրեդիկսսոնը երգել է սուրբծննդյան սինգլից մեկ տուն, ձայնն ուժեղացնելու համար ավելացվել է փոքրիկ գործիքային մշակում և բեք վոկալ։

Թեև «It Must Have Been Love»-ը «Սիրունիկի» սաունդթրեքի մաս էր, երգը չի ձայնագրվել խմբի և ոչ մի ալբոմում, մինչև լավագույն երգերի հավաքածուի՝ «Don't Bore Us, Get to the Chorus!»-ի (1995) թողարկումը։ Ալբոմը Միացյալ Նահանգներում թողարկվել է միայն 2000 թվականի սեպտեմբերի 26-ին և այլ երգացանկով, որը տարբերվում էր բնօրինակ հավաքածուից։

Երգի հաջողություններ հիթ-շքերթներում 
Չնայած երգի տեքստում ասվում է հարաբերությունների խզումից հետո միայնակ ձմեռային օրվա մասին, «It Must Have Been Love»-ը դարձել է 1990 թվականի ամառվա միջազգային հիթ։ Սա առաջին սինգլը չէր, որ թողարկվել էր «Սիրունիկի» սաունդթրեքից, բայց հենց «It Must Have Been Love»-ը դարձել է ամենահաջողակ սինգլը՝ հունիսին երկու շաբաթ շարունակ մնալով Hot 100-ի առաջին տեղում և վաճառելով շուրջ 500 000 օրինակ Միացյալ Նահանգներում։

Տեսահոլովակ 
Մարի Ֆրեդիկսսոնի խոսքերով՝ տվյալ սինգլի տեսահոլովակի նկարահանումները եղել են հատուկ փորձ իր գործունեությունում։

Քավեր տարբերակներ

När kärleken föds 
2006 թվականին շվեդ փոփ երգչուհի Շիրլի Քլամփը () ձայնագրել է երգի շվեդերեն տարբերակը, որը կոչվում է «När kärleken föds» («Երբ ծնվում է սերը»)։ Սինգլը թողարկվել է նույն տարվա ապրիլին և սինգլների շվեդական չարթում հասել վեցերորդ հորիզոնական։ 2006 թվականի հունիսի 11-ին շվեդական ազգային չարթում զբաղեցրել է ութերորդ հորիզոնականը։ Երգում չի եղել ոչ մի բառ Սուրբ ծննդի կամ այլ սեզոնային տոների մասին։

 Երգացանկ
 «När kärleken föds» - 5:08
 «Öppna din dörr» - 4:12

Այլ 
 Երգի քավեր տարբերակը ձայնագրել են՝ Polly Esther, Digital Bitch, The Chipmunks և The Chipettes, Sanne Salomonsen և Jeanette Biedermann, S.K.Y. («S.K.Y. Presents Christmas Trance» ալբոմ)։
 Բրիտանական Journey South փոփ դուետը ձայնագրել է երգի ակուստիկ տարբերակն իրենց համանուն ալբոմի համար (2006)։
 «Клеопатра» խմբից Սվետլանա Վլադիմիրսկայան ձայնագրել է երգի ռուսերեն տարբերակը՝ «Пришла любовь к нам» (1991)։
 Մեքսիկացի երգչուհի Rocio Banquells-ը ձայնագրել է երգի ակուստիկ տարբերակը՝ սեփական «Escucha el infinito» (1991) ալբոմի համար։
 Երգի իսպաներեն տարբերակը երգել է ավստրալիական Aleks and The Ramps խումբը՝ «Pisces Vs Aquarius» ալբոմի համար։
 Bad Lashes-ը (2008 թվականի «X Factor UK»-ի ֆինալիստ) երգել է առաջին կենդանի համերգի ժամանակ։
 Գերմանացի ինդի փոփ երգիչ Get Well Soon-ը 2008 թվականին ձայնագրել է քավերը։
 Բեքի Թոբինի և Մարշալ Ուիլյամսի կատարմամբ քավերը հնչել է ամերիկյան «Glee» հայտնի հեռուստասերիալում։
 Ռուս երգչուհի Յուլյա Պարշուտան 2015 թվականին կատարել է երգի իր տարբերակը, որը կոչվում է «В тишине громких слов»։

Ծանոթագրություններ

Գրականություն

Արտաքին հղումներ 
 Խմբի պաշտոնական կայք
 The Daily Roxette, բոլոր թարմ նորությունները խմբի մասին
 Փեր Գեսլեի պաշտոնական կայք

1987 սինգլներ
1993 սինգլներ
Billboard Hot 100 գլխավորած սինգլներ
2006 սինգլներ
Սուրբծննդյան երգեր
Փոփ երգեր
Երգեր այբբենական կարգով
Roxette-ի երգեր